Sivánanda Jógaközpont

Jógaoktatói alapképzés májusban
2026-05-04 18:00 - 21:00 (Europe/Budapest) | Sivananda Jógaközpont, Szegfű utca 2., Budapest, Pest, 1028, Hungary
Jógaoktatói alapképzés májusban
A Sivánanda Jógaközpont 2026. május 4-én indítja a 49. Jógaoktatói alapképzését, melyre már lehet csatlakozni!
A KÉPZÉS CÉLJA
Megismerni a belső béke elérésének eszközeit, ily módon válni önmagunkért és a környezetünkért felelős személyiséggé.
„Ha nincs béke belül, a társadalom egyes tagjaiban, akkor kívül sem létezhet. Reméljük mindenki, aki ezt a tudást megszerezte, továbbadja másoknak is.” Szvámí Visnu-dévánanda
Ez volt a motivációja a Sivánanda Jógaoktató-képző tanfolyam elindításának 1969-ben, melynek szellemiségében mi is tartjuk képzéseinket.
A képzés mindazoknak ajánlott, akik szeretnének mélyebben elmerülni a jóga tudományában, és / vagy jógaoktatóvá akarnak válni. A tanfolyam végén a teljes anyagból tett sikeres elméleti és gyakorlati vizsga esetén jógaoktatói oklevelet szerezhetnek. A többiek számára ez haladó tanfolyamnak minősül.
MIT NYÚJT NEKED A SIVÁNANDA JÓGAOKTATÓI ALAPKÉPZÉS?

A Sivánanda Jógaközpont Magyarországon az elsők között kezdte el továbbadni a jóga tudományát.
Nálunk 30. éve folyik jógaoktató képzés sok éves tapasztalattal rendelkező vezető jógaoktatókkal.
Jógaközpontunk a tradicionális jóga ősi tanításait megőrizve adja át a tudást.
A honlapon feltüntetett költségeken túl semmilyen extra díjra, váratlan költségre nem kell számítanod nálunk.
Az oktatói képzés résztvevői a képzés ideje alatt automatikusan Jógaközpont tagságit kapnak, az ezzel járó kedvezményekkel együtt.
30 év alatt több mint 618 jógaoktató tett sikeres vizsgát.
Jógaoktatói képzésünk tematikáját egy világszerte ismert jógi Szvámí Visnu-dévánanda, Szvámí Sivánanda hatha-jóga professzora állította össze 1969-ben. A Sivánanda módszerrel kiképzett oktatók száma világszerte ma már több mint 50 ezer fő.
A világon már több mint 800 helyen működik Sivánanda tanításaira épülő jógaszervezet.
Élő kapcsolatban vagyunk az Indiában található risikési központtal, ahonnan évente személyesen hozzuk haza a tanításokat.
Az Indiai Nagykövetség is autentikusnak tartja képzésünket.
A résztvevők emellett olyan jógaközösség tagjaivá válhatnak, ahol az egymásért és embertársainkért végzett önzetlen szolgálatnak, a jóga szellemiség hétköznapokba ültetésének és a jókedvű közösségi programoknak hagyománya van.
A Sivánanda módszer a Nemzetközi Jógaszövetség és a Magyar Jógaoktatók Szövetsége (MJSZ) által is elismert képzési módszer. A Sivánanda Jógaközpont egyike annak a néhány magyarországi jógaszervezetnek, melyek rendelkeznek a MJSZ által kiadott “Minősített jógaoktató képző és továbbképző szervezet” címmel.
Képzésünk megfelel a minimum 200 órás nemzetközi jógaoktatói képzés követelményeinek, jelenleg a közvetlen jógaoktatóval eltöltött órák száma 256 óra.
Nálunk az MJSZ által minősített vezető jógaoktatók tanítanak.
Jógaoktatói tanfolyamunk végén tett sikeres vizsga után kapott jógaoktatói okleveled birtokában – OKJ oklevél nélkül is – oktathatsz jógát, bármikor kiválthatod rá az egyéni vállalkozói igazolványodat vagy felveheted céges tevékenységeid közé is.
A kézhez kapott oklevél alkalmas az MJSZ minősítésére.

A jógaoktató képzéssel kapcsolatos leggyakoribb kérdéseket és válaszokat itt találod.
MILYEN A KÉPZÉS TEMATIKÁJA?
A tanfolyam olyan tematikával és óraszámmal készült, hogy kielégítse a Nemzetközi és a Magyar Jógaoktatók Szövetségének minimum 200 órás tudás követelményét.
A kontakt órák száma nálunk 256 óra, az önálló felkészülés (házi feladat készítés, egyéni tanulás és gyakorlás) órák száma 165, azaz a képzés óraszáma összesen 421 óra.
További részletekért a tematikáról kattints ide.
ÚJDONSÁG
Mivel a Képzés a témák iránt érdeklődőknek is szól, egyes tantárgyai (modul) elérhetők (akár ONLINE részvétellel) fejlődni vágyók számára. Ezeket lehet önálló modulként is látogatni:

Jógafilozófia modul 27 óra 60.000,- Ft
Bhagavad Gítá modul 21 óra 50.000,- Ft

Részletek és időpontok a modulra kattintva érhetők el. Szeretettel várunk!
ELSŐ TANÍTÁSI NAP
2026. május 4. hétfő 18:00-21:00
MEDDIG TART A KÉPZÉS?
1 év, a jógaoktatói záróvizsgák 2027. májusban lesznek.
MENNYI ELFOGLALTSÁGGAL JÁR?
Havonta három-négy képzési nap lesz a májusi csoportnál mindig hétfőnként az októberi csoportnál mindig keddenként 18:00-tól 21:00-ig. A képzés része továbbá még:

4 előre egyeztetett egész napos hétvégi oktatás (szombat-vasárnap),
5​ alkalommal a 120 perces normál gyakorló jógaórán való igazolt részvétel az általad választott időpontokban,
1 hatha jóga alaptanfolyamon való igazolt szakmai gyakorlat az általad választott alaptanfolyamon 8X2 órában,
2 db kétnapos bennlakásos jógahétvége eltöltése vagy 1 db egyhetes bennlakásos jógatáborban való részvétel a pilisszentléleki ásramunkban az általad választott időpontokban, és
10 óra karma jóga teljesítése a Sivánanda Jógaközpontban.

(Július, augusztus folyamán nyári szünet lesz, valamint az ünnepek idején is szünetel az oktatás.)
MENNYIT HIÁNYOZHATSZ?
A képzés jellegéből adódóan a hiányzást lehetőleg kerülni kell.
Legfeljebb 10 foglalkozásról lehet igazoltan hiányozni. Ebből maximum 6 alkalom lehet a hatha jóga foglalkozásról való hiányzás.
(Egy foglalkozás 3 órás, 10 foglalkozás = 3 x 10 óra, azaz 30 óra)
A JÓGAOKTATÓI VIZSGA
Előfeltételek a vizsgához:

A hiányzások fentiekhez igazodó betartása
Szakmai gyakorlatok igazolása
Képzési adomány teljes összegű rendezése
A filozófia tudásfelmérő dolgozat minimum 80% (Megfelelt) szintű megírása
Hatha jóga tantárgyból a gyakorlati jegyek átlagának a minimum 80% (Megfelelt) szint elérése
A képzés alatt a jógagyakorlás rögzítése az erre a célra adott Jóganaplóban
10 óra a Sivánanda Jógaközpontban végzett karma-jóga

MENNYIBE KERÜL?

Korai kedvezményes egyösszegű befizetés esetén március 15-ig csak 320 000.-Ft a képzés díja.

A) Egy összegben történő befizetés esetén (2026. március 15-től):
365.000,- Ft/fő, melyből

jelentkezéskor kell a 50.000,- Ft regisztrációs díjat befizetni, a jelentkezés ezzel válik érvényessé.
2026. május 1-ig 315.000,- Ft.

A részvételi díjon felüli várható költségek kb. 109.100,- Ft (könyvek, hanganyag, jógaórák, jógahétvége vagy tábor, stb.).
B) Két részletben történő befizetés esetén:
410.000,- Ft/fő, melyből

jelentkezéskor kell a 50.000,- Ft regisztrációs díjat befizetni, a jelentkezés ezzel válik érvényessé
2026. május 1-ig 250.000,- Ft,
2026. október 15-ig 110.000,- Ft fizetendő.

A részvételi díjon felüli várható költségek kb. 109.100,- Ft (könyvek, hanganyag, jógaórák, jógahétvége vagy tábor, stb.).
C) Három részletben történő befizetés esetén:
440.000,- Ft/fő úgy, melyből

jelentkezéskor kell a 50.000,- Ft regisztrációs díjat befizetni, a jelentkezés ezzel válik érvényessé
2026. május 1-ig 200.000,- Ft,
2026. október 15-ig 130.000,- Ft,
2027. február 15-ig 60.000,- Ft fizetendő.

A részvételi díjon felüli várható költségek kb. 109.100,- Ft (könyvek, hanganyag, jógaórák, jógahétvége vagy tábor, stb.).
FONTOS: A regisztrációs díj foglalóként működik, csak akkor áll módunkban visszafizetni, ha a képzés a szervezők hibájából nem indul el.
A fenti képzési díjon kívüli költségek:

Jógaoktatói könyv: 0 Ft
Jóga. Az elme és a test harmóniája c. könyv: 4.500,- Ft
Bhagavad Gítá (jóga alapmű) – Sivánanda változat: 2.800,- Ft
Teljes Illusztrált Jóga Kézikönyv: 5.700,- Ft
Kírtana mp3 hangfálj: 2.500,- Ft
Ásramban töltött 2 hétvége (4 nap) szállás- és étkezési költsége: 80.800,- Ft
8×2 órás alaptanfolyamon való részvétel hospitálóként: 0 Ft
5 alkalmas kedvezményes jógabérlet: 12.800,- Ft

Fenti kiadványokból csak a Jógaközpontban megvásárolt eredeti példányokat fogadjuk el.
Fontos: Aki nem ismeri a Sivánanda jógaórát, annak egy alaptanfolyamon való részvétel erősen ajánlott a képzés megkezdése előtt vagy közvetlenül a kezdés után. A részvételnek nincs külön költsége a képzésre jelentkezőnek (amennyiben a képzés díja rendezve van).
VIZSGADÍJ
A fenti árak tartalmazzák a vizsgadíjat.
A pótvizsgadíj 30.000,- Ft.
Újracsatlakozási díj korábbi tanfolyamról: 50.000,- Ft / 90.000, Ft
Újracsatlakozás
Újracsatlakozásról akkor beszélünk, ha az adott képzés résztvevője valamilyen oknál fogva nem tudta befejezni a képzést és kéri az újracsatlakozás lehetőségét. Az újracsatlakozásra egyszer van lehetőség az abbahagyott képzés befejezésétől számított 730 napon belül.
Akinek az összes hiányzása a 14 alkalmat nem haladja meg, az a megengedett 10 alkalmon felüli alkalmakat köteles pótolni. Az újracsatlakozási díj ez esetben: 50.000,-Ft
Akinek 14 alkalmat meghaladó hiányzása van, annak az újracsatlakozás összege: 90.000,-Ft és a teljes képzést újra kell járnia.
HOL LESZ A KÉPZÉS?
Sivánanda Jógaközpont, 1028 Budapest, Szegfű u. 2.
SZÁLLÁS BIZTOSÍTÁSA A JÓGAOKTATÓI KÉPZÉS ALATT
A jógaközpont szükség esetén 3.500,- Ft/éj áron szállást biztosít jógamatracon történő alvással, melyet előre kérünk jelezni.

Jelentkezni csak a teljes képzésre lehet vagy a modulokra, annak anyagi vonzataival együtt!
Helyedet a jelentkezés és az 50.000,- Ft foglaló együttes beérkezésének sorrendjében tudjuk biztosítani számodra.
Várunk szeretettel!
Vélemények a jógaoktatói alapképzésről
A LEMONDÁS FELTÉTELEI
A lemondással kapcsolatos feltételeket ide kattintva találod.
